שרלוק (סדרת טלוויזיה)

שרלוק (באנגלית: Sherlock) היא סדרת טלוויזיה דרמת פשע בריטית, המבוססת ומציגה פירוש עכשווי-מודרני לדמותו של שרלוק הולמס מסדרת הספרים הבלשית מאת ארתור קונאן דויל. את דמותו של שרלוק הולמס מגלם בנדיקט קמברבאץ', כשלצידו מרטין פרימן כדוקטור ווטסון. הסדרה חודשה על ידי רשת BBC לשתי עונות נוספות (רביעית וחמישית) כשצילומי העונה הרביעית החלו באפריל 2016. ב-1 בינואר 2017 שודר הפרק הראשון של העונה הרביעית של הסדרה. הוזמנו 2 עונות נוספות אך הפקתן טרם החלה ונדחית עקב לוח זמנים צפוף של השחקנים הראשיים בנדיקט קמברבאץ' ומרטין פרימן. הסדרה מגוללת את קורותיו של "הבלש היועץ" שרלוק הולמס, המסייע למשטרת המטרופוליטן ובעיקר למפקח גרג לסטרד, בפתירת פשעים חמורים. הולמס מסתייע בשותפו לדירה, ד"ר ג'ון ווטסון, שאך זה שב משירות צבאי באפגניסטן. במהלך הסדרה הולמס מתעמת עם אויבו המושבע ג'ים מוריארטי. הסדרה משלבת אלמנטים ותרחישים הלקוחים מהספרים המקוריים של שרלוק הולמס ומביאה אותם לזמננו עם פרשנות מודרנית. כך למשל ד"ר ג'ון ווטסון בסדרה חוזר משירות צבאי באפגניסטן לאחר שנפצע, בדומה לדמותו בספר המקורי שם הוא חזר משירות צבאי במלחמה שהייתה בין הבריטים לאפגניסטן, באפגניסטן, בשנים 1878–1880. יוצר הסדרה, גאטיס אמר כי "זו אותה המלחמה בדיוק, מלחמה בלתי מנוצחת". ערך מורחב – שרלוק – פרקים לואיז אוליבר וטום סטופטון גילמו את שרלוק הולמס הצעיר בסצנות פלאשבק. אהרון ריצ'רדס גילם את מייקרופט הולמס הצעיר בסצנות פלאשבק. אינדיקה ווטסון גילמה את יורוס הולמס הצעירה בסצנות פלאשבק. בנדיקט קמברבאץ' בתפקיד שרלוק הולמס. מרטין פרימן בתפקיד ג'ון ווטסון. רופרט גרייבס מגלם את מפקח הבילוש גרג לסטרייד. אונה סטאבס בתפקיד הגברת הדסון, במהלך הצילומים לסדרה. מארק גאטיס מגלם את מייקרופט הולמס. לואיז ברילי מגלמת את מולי הופר. אנדרו סקוט מגלם את ג'ים מוריארטי. אמנדה אבינגטון מגלמת את מרי מורסטן. לארס מיקלסן מגלם את צ'ארלס אוגוסטוס מגנוסן. טובי ג'ונס מגלם את קולברטון סמית'. רעיון הסדרה נהגה על ידי סטיבן מופאט ומארק גאטיס במהלך נסיעה ברכבת לבסיס ההפקה של הסדרה דוקטור הו בקארדיף. כל אחד מהם כתב פרק אחד, והנותר נכתב על ידי סטיבן תומפסון. "Hartswood Films" הפיקה את הסדרה ל-BBC, יחד עם "WGBH". הצילומים התקיימו במקומות שונים, כגון לונדון, סוונסי, דארטמור וקארדיף. לאחר כתיבת פרק פיילוט בשנת 2009, שודרה הסדרה לראשונה בערוץ BBC One בחודשים יולי ואוגוסט 2010, והכילה 3 פרקים באורך של כ-90 דקות כל אחד. העונה השנייה שודרה בינואר 2012, וכללה גם היא 3 פרקים בלבד. צילומי העונה השלישית היו אמורים לצאת לדרך במהלך שנת 2012, אך עקב השתתפותם של מרטין פרימן ובנדיקט קמברבאץ' בפרויקטים רבים נוספים, הצילומים נדחו ל-2013 והחלו ב-18 במרץ. הם הושלמו באוגוסט 2013. העונה השלישית עלתה לשידור ב-1 בינואר בבריטניה, 19 בינואר בארצות הברית בשנת 2014. צילומי העונה הרביעית החלו באפריל 2016. העונה הרביעית עלתה לשידור ב-1 בינואר 2017 ונסתיימה ב-15 בינואר 2017. צילומי החוץ של הסדרה, רחוב בייקר 221B בנדיקט קאמברבאץ' ומרטין פרימן בצילומי הסדרה. מאוגוסט 2013 קאמברבאץ' ואנדרו סקוט בעת צילומי סצנת התאבדותו של מוריארטי כבר בהשקתה זכתה הסדרה לביקורות משבחות. בעיתון הגארדיאן, כתב דן מרטין: ”עדיין מוקדם, אך הראשון שבסדרת 3 הסרטים בעלי 90 הדקות, "A Study In Pink", מבטיח באופן ברור. יש בו את העידון שבספוקס אך הוא ללא ספק שרלוק הולמס. רצף ההסקות גאוני, והעלילה מסובכת כיאה למופאט.” סאם וולאסטון, גם הוא מהגארדיאן, חשש כיוון שחלקים מהעלילה היו בלתי-מוסברים. טום סאטקליף מעיתון האינדפנדנט סבר כי הולמס היה מעט איטי בפתירתו את המקרה, אך ביקורתו הכללית הייתה חיובית: ”'שרלוק' הוא ניצחון, שנון לדעת, אך לא מערער את האלגנטיות והקסם של המקור. הוא מבין כי עיקרו של הולמס הוא לא באמת בעלילה אלא בכריזמה.” ב-4 באוקטובר 2012, יצאה ביפן מנגה המבוססת על הסדרה. המנגה מתפרסמת במגזין "Young Ace".‏ הסדרה היוותה השראה לחדר בריחה בשם Sherlock: The Game Is Now (שרלוק: המשחק הוא עכשיו). המשחק כולל קטעי שמע ווידאו מתוך הסדרה עצמה כששרלוק עצמו רק נשמע בהקלטת שמע במהלך המשחק. חדר הבריחה נבנה במרכז הקניות ברחוב 12 מערב בלונדון. חברת הפצת התוכנה Buzzshot סיפקה את תוכנת המערכת למשחק. השחקנים נבחנים להצטרף ל"הרשת", צוות שמנוהל על ידי מייקרופט הולמס, כשהצוות כולל בין ארבעה לשישה משתתפים בשלושה חדרים בהם עליהם לפתור תעלומות במשחק באורך 60 דקות. אחרי 10 דקות הפסקה המשחק מסתיים בפאב בסגנון שרלוק הנקרא "היכל המוח". מארק גטיס עצמו ניסה את המשחק וצוטט כאומר "ניסינו את זה היום - והיינו חסרי תועלת. זה כיף גדול ואוהדי "שרלוק" וגם לא אוהדים ייהנו מזה מאוד". "שרלוק" הייתה מועמדת למספר פרסים, היא זכתה בפרס האקדמיה הבריטית לטלוויזיה בקטגוריית סדרת הדרמה הטובה ביותר, ומרטין פרימן זכה בפרס שחקן המשנה הטוב ביותר על גילומו את דוקטור ווטסון. הפרק הראשון בסדרה, "חקירה בוורוד" (Study in Pink), היה מועמד לפרס אמי, וזכה בפרס פיבודי. 2011 פרס באפט"א - סדרת הדרמה הטובה ביותר (זכתה) פרס באפט"א - שחקן המשנה הטוב ביותר - מרטין פרימן (זכה) 2012 פרס באפט"א - שחקן המשנה הטוב ביותר - אנדרו סקוט (זכה) 2014 פרס אמי - השחקן הטוב ביותר במיני סדרה - בנדיקט קאמברבאץ' (זכה) פרס אמי - שחקן המשנה הטוב ביותר במיני סדרה - מרטין פרימן (זכה) התסריט הטוב ביותר למיני סדרה - סטיבן מופאט (זכה) אתר האינטרנט הרשמי של שרלוק (באנגלית) שרלוק, סרטונים בערוץ היוטיוב "שרלוק", במסד הנתונים הקולנועיים IMDb (באנגלית) "שרלוק", באתר נטפליקס "שרלוק", באתר AllMovie (באנגלית) "שרלוק", באתר Rotten Tomatoes (באנגלית) "שרלוק", באתר Metacritic (באנגלית) "שרלוק", במסד הנתונים הקולנועיים KinoPoisk (ברוסית) "שרלוק" באתר ה-BBC שרלוקולוגי - ויקייה לשרלוק רותה קופפר, הרפתקאות שרלוק הולמס במאה ה-21, באתר הארץ, 1 במאי 2012 אריאנה מלמד, "שרלוק" של ה-BBC: עבודת בילוש מבריקה, באתר ynet, 9 באפריל 2012 לירון סיני, "שרלוק": הזוג הכי מוצלח על המסך, באתר ynet, 5 בינואר 2014 לילך וולך‏, "שרלוק": גילטי פלז'ר לאינטלקטואלים, באתר וואלה, 3 במרץ 2014 חן חדד, "שרלוק" חוזר לאנגליה הוויקטוריאנית ומרגיז את הצופים הפמיניסטים, באתר הארץ, 3 בינואר 2016 נתנאל שלומוביץ, העונה החדשה של "שרלוק": גוגל שהתגשם בבשר, באתר הארץ, 8 בינואר 2017 סמדר שילוני, "שרלוק": עדיין נהדרת, למרות הכל, באתר ynet, 19 בינואר 2017 עידו ישעיהו‏, "שרלוק" צריכה להסתיים לפני שתביך את עצמה עוד יותר, באתר וואלה, 19 בינואר 2017 סמדר שילוני, יוצר "שרלוק": "הוא מעולם לא היה נורמלי", באתר ynet, 20 בינואר 2017 Denham, Jess (9 בינואר 2014). "Sherlock writers plot fourth and fifth series". The Independent. ארכיון מ-9 באוגוסט 2016. נבדק ב-14 בספטמבר 2016. {{cite web}}: (עזרה) Dowell, Ben (15 בינואר 2017). "Mark Gatiss and Steven Moffat reveal where Sherlock could go in series 5". Radio Times. ארכיון מ-16 בינואר 2017. נבדק ב-16 בינואר 2017. {{cite web}}: (עזרה) Jeffery, Morgan. "Sherlock season 5 air date, cast, episodes, news and everything you need to know". דיגיטל ספיי. ארכיון מ-12 בפברואר 2018. נבדק ב-11 בפברואר 2018. {{cite web}}: (עזרה) Jeffery, Morgan (17 בינואר 2017). "Steven Moffat speaks out on Sherlock's future: "It rather depends on our two stars"". דיגיטל ספיי. ארכיון מ-19 בינואר 2019. נבדק ב-18 בינואר 2019. {{cite web}}: (עזרה) "Sherlock makes Sunday night TV sexy", באתר עיתון הגארדיאן, מרטין דן, 23 ביולי 2010 "TV Review: Sherlock and Orchestra United", באתר עיתון הגארדיאן, וולאסטון סאם, 26 ביולי 2010 "The Weekend's TV: Sherlock, Sun, BBC1 Amish: World's Squarest Teenagers, Sun, Channel 4", באתר עיתון האינדפנדנט, סאטקליף טום, 26 ביולי 2010 BBC TV's Sherlock Re-imagining Gets Japanese Manga, באתר Anime News Network,‏ 1 בספטמבר 2012 Longridge, Chris (31 בינואר 2019). "We just did the official Sherlock escape-room experience, WHO WANTS TO TOUCH US?". דיגיטל ספיי. נבדק ב-31 בינואר 2019. {{cite web}}: (עזרה) Steven Moffat's 'secret' Sherlock project The Game is Now revealed to be an escape room, The Telegraph, 6 June 2018 Jones, Paul (6 בדצמבר 2018). "Welcome to the Sherlock escape room game where the entrance is hidden in plain sight". Radio Times. נבדק ב-31 בינואר 2019. {{cite web}}: (עזרה) Edmonds, Lizzie (29 בנובמבר 2018). "Sherlock: The Game Is Now – First look inside new immersive escape room in Shepherd's Bush". Evening Standard. נבדק ב-31 בינואר 2019. {{cite web}}: (עזרה) Fenton, Abigail (16 בינואר 2019). "Escape rooms could see business boom in 2019". Yahoo! Finance. נבדק ב-31 בינואר 2019. {{cite web}}: (עזרה)